עצבי השדרה

350x350 פיקסליםהעצבים השדרתיים או העצבים הספינאליים (TA: Nervi spinales), הם אוסף של עצבים המקשרים בין חוט השדרה לאיברי הגוף, ונושאים איתם אותות סנסוריים, מוטוריים ואוטונומיים. העצבים השדרתיים נחלקים למספר קבוצות המעצבבות אזורים שונים בגוף. הם משתייכים למערכת העצבים ההיקפית, זאת בשונה מחוט השדרה עצמו שהוא חלק ממערכת העצבים המרכזית.

== מבנה והיווצרות ==
מיקום העצבים השדרתיים בהתאמה לחוליות עמוד השדרה.קיימים בגופנו 31 זוגות של עצבים שדרתיים, עצב אחד בכל צד של עמוד השדרה ׁבגובה המותאם לחוליות.

ניתן להבחין בשני שורשים בכל עצב שדרתי, כאשר השורש הגבי הוא עצב המכיל אותות תחושתיים (סנסורים) המועברים מן הגוף אל המוח, והשורש הגחוני מכיל אותות תנועתיים (מוטוריים) המועברים מן המוח אל האזורים ההיקפיים בגוף למען מתן פקודות.

שני השורשים מתחברים בהמשך ויוצרים הסתעפויות המכילות תאי עצב תחושתיים ותנועתיים. בהמשך ההסתעפויות הללו יוצרות מקלעות מהן יוצאים עצבים ספציפיים המעצבבים אזורים שונים בגוף. לרוב כל עצב כזה קרוי על שם האזור אותו יעצבב.

הסעיף האחורי (dorsal ramus) של העצב נוטה לעצבב את השרירים העמוקים ואת החלק האחורי של הגוף, בעוד שהסעיף הקדמי (ventral ramus) יעצבב את האזור הקדמי של הגוף, הגפיים העליונות והגפיים התחתונות.

האזורים בעור שמעוצבבים על ידי העצבים השדרתיים נקראים דרמטומים - כל דרמטום הוא מקטע עור שמעוצבב על ידי עצב שדרתי מסוים.

== עצבוב והסתעפות ==
זוגות העצבים הללו נבדלים ביניהם וקרויים על פי המיקום והגובה שלהם בעמוד השדרה ועל פי כך מחולקים לקבוצות. שמונה זוגות עצבי הצוואר, שנים עשר זוגות עצבי בית החזה, חמישה זוגות של העצבים המותניים, חמישה זוגות עצבי עצם העצה וזוג עצבים של עצם הזנב.

חוליות השדרה והעצבים השדרתיים התואמים מסומנים על פי שמן הלטיני של הקבוצות המתוארות לעיל: Cervical (צוואריים, מסומנים באות C); Thoracic (של בית החזה, מסומנים באות T); Lumbar (מותניים, מסומנים באות L); ו-Sacral (של עצם העצה, מסומנים באות S).

208x208px

===עצבי הצוואר===
זוגות העצבים C2–C7 יוצאים בהתאמה מהנקבים שבין החוליות בהתאמה לגובה שלהם. C1 נבדל בכך שיוצא מתעלת החוליות בין הגולגולת ובין החוליה הצווארית הראשונה ('האטלס'). העצב C8 נבדל בכך שיוצא מתחת לחולית הצוואר השביעית ומעל חוליה T1.

===עצבי בית החזה===
T1–T12 הם העצבים השדרתיים הקרויים עצבי בית החזה. 11 מתוך 12 העצבים ממוקמים בחללים בין שתי הצלעות ונקראים אינטראקוסטלים ואילו העצב האחרון מבין ה-12 המכונה תת-סרקוסטלי, נמצא מתחת לצלע האחרונה. העצבים הללו מעצבבים את אזור בית החזה והבטן, כולל האיברים הפנימיים באזור וכל היוצא בזאת.

===העצבים המותניים===
L1–L5 הם העצבים השדרתיים הקרויים העצבים המותניים. אלה 5 זוגות עצבים הנמצאים בגובה המותניים ומעצבבים את אזור הבטן, האגן והגפיים התחתונות.218x218px

===עצבי עצם העצה===
S1–S5 הם עצבי עצם העצה, כאשר הם מסתעפים יחד עם L4-L5 למקלעת אחת וממנה יוצאים העצבים לעצבוב אזור הישבן, הירך ומפרקו, השוקיים, כפות הרגליים ואיברי המין.

===עצב עצם הזנב===
עצב עצם הזנב הוא זוג אחד של שורשים הנובעים מאזור המכונה 'הקונוס המודולרי' של קצה עמוד השדרה. הוא מסתעף יחד עם S4 ו-S5 ליצירת מקלעת המעצבבת את אזור פי הטבעת והמעיים.

== תמונות נוספות ==
<gallery>
קובץ:Gray796.png|חתך המראה את השטח לאורכו של חוט השדרה. באיור ניתן לזהות את שורשי העצבים היוצאים מתוכו.
קובץ:Gray797.png|עצבוב איברים ואזורים בגוף (דרמטומים), היבט קדמי.
קובץ:Gray798.png|עצבוב איברים ואזורים בגוף (דרמטומים), היבט גבי.
קובץ:Gray802.png|מפת אזורי העצבוב במבט אחורי של גוף האדם.
קובץ:Gray764 He.png|המסלול המוטורי - הנתיבים העיקריים מהאזור המוטורי העיקרי של קליפת המוח אל חוט השדרה
קובץ:Cervical vertebra english.png|חתך אנכי של עמוד השדרה במבט עליון.
</gallery>

==ראו גם ==
* מערכת העצבים הסימפתטית
* מערכת העצבים הפאראסימפתטית
* גנגליון

==לקריאה נוספת ==
* [https://link.springer.com/article/10.1007/s00701-015-2425-5 מאמר בנושא תקשורת בין שורשי העצבים האחורים השדרתיים- המשמעות הקלינית]- אתר Springer link.
* [http://jointsis.com/en/pages/732579 פגיעות בעצבים השדרתיים, תסמינים וטיפול] ניתן לקריאה במגוון שפות.

==קישורים חיצוניים ==

* [Https://www.youtube.com/watch?v=ViGIpaByvRY|סרטון הסבר על העצב השדרתי] באתר YouTube - באנגלית
* 

== הערות שוליים ==

קטגוריה:מערכת העצבים ההיקפית
קטגוריה:מערכת העצבים
קטגוריה:אנטומיה